Tegueste

**Tegueste** [teGESte] estas urbo kaj municipo en la nordoriento de la insulo Tenerifo apartenanta al la provinco Sankta Kruco de Tenerifo, en la regiono Kanarioj. Ĝi etendiĝas sude de la nomita metropola zono de la insulo Tenerifo.

La municipa ĉefurbo estas Tegueste Centro, je 550 m.s.m. Tegueste estas municipo tre aparta en la senco, ke ĝi estas tute ĉirkaŭita per alia municipo nome tiu de San Cristóbal de La Laguna, kiel la nura en la tuta regiono kaj insularo kiu posedas tiun trajton. La municipo formas parton de la Metropola areo de Sankta Kruco de Tenerifo kun San Cristóbal de La Laguna, El Rosario, Tacoronte, El Sauzal kaj Santa Cruz de Tenerife mem. Tiu metropola areo havas pli ol 449 472 loĝantojn. Krome ĝi estas unu el nur tri municipoj en la insulo, kiuj ne havas marbordon, kune kun El Tanque kaj Vilaflor de Chasna.

La loknomo *Tagueste* estas devena de la pasinteco de guanĉoj kaj estas supozeble tradukebla kiel "malsekejo".

## Geografio
Tegueste estas en la nordorienta parto de la insulo Tenerifo interne de la municipa teritorio de San Cristóbal de La Laguna. La urba kerno koncentriĝas ĉe la ŝoseo al Punta del Hidalgo, krom disaj domaroj tra la tuta municipa teritorio. Ĝi havas averaĝan altitudon de 545 m.s.m. kun pli montara areo oriente kaj pli ebena okcidente.

La municipo enhavas parton de la natura loko *Rura Parko Anaga*, kiu estas ankaŭ *Speciala Konservozono* kaj *Zona de Especial Protección para las Aves* (Birdoprotekta Zono), inkludita en la Reto Natura 2000.

Tegueste havas ankaŭ Monton de Publika Utileco nomita *La Goleta y Pedro Álvarez*. Post la konkero la tero estis disdonita al konkerintoj, inter kiuj registriĝis Fernando de Llerena, Guillén Castellano, Juan de Almansa, Francisco Melián, Gonzalo del Castillo, Fernando de Molina kaj Juan Zapata.

En la 16-a jarcento estis ermitejo dediĉita al Sankta Marko (ĉirkaŭ 1530). Meze de tiu jarcento jam estis urbestraro.

En 1813 oni akiris municipecon laŭ la nova reĝimo de la Hispana konstitucio de 1812.​

## Demografio
La municipo havis 11 359 loĝantojn je 2022, estante la 19a plej loĝata municipo de la provinco kaj la 17a de la insulo Tenerifo.

Historie la loĝantaro regule kreskiĝis laŭlonge de la 20-a jarcento kaj ĉefe pro disvolvigo de irigacio kaj proksimeco al la provinca kaj insula ĉefurbo ĝis nunaj pli ol 11 000 loĝantoj profite de la servoj al la ĉefurbo.

### Teritoria organizado
Tegueste dividiĝas en la jenaj entoj kaj loĝlokoj kun korespondaj kernoj: Sed lastatempe loka komerco, servoj por la metropola areo Santa Cruz-La Laguna kaj turismo iĝis ĉefaj ekonomiaj rimedoj.​

* Arkeologiaj aĵoj de guanĉoj, en grotoj de Agua de Dios.
* Preĝejo de Sankta Marko kaj antikva kerno de Tegueste.
* Fontoj kaj akvostokejoj.
* Aliaj naturaj lokoj.
* Riĉaj domegoj.
* Tradicia arkitekturo estas bone konservita en domaroj La Padilla, San Luis, Pedro Álvarez kaj El Palomar. 
* Etnografia Muzeo Casa de los Zamorano
* Muzeo de La Romería
* Ekspoziciejo Prebendado Pacheco
* Agrikultura kaj Artmetia Bazaro de Tegueste

## Bildaro 

Tegueste (Tenerife).jpg|Tegueste.
Un tranquilo rincón de la villa de Tegueste.JPG|Tegueste.
Pintoresca casa en la Calle el Caidero.JPG|Caidero.
Puente Palo.JPG|*Puente de Palo* (Ligna Ponto), super torentejo Tapias.
Puente de palo.jpg|Ligna ponto en Tegueste

## Referencoj
## Vidu ankaŭ
* Municipoj de provinco Sankta Kruco de Tenerifo

## Literaturo 
* VVAA (1985). *Geografía de Canarias*. Editorial Interinsular Canaria. ISBN 84-85543-66-1.

## Eksteraj ligiloj 
* 
* Tegueste en la oficiala retejo de Turismo de Tenerife

* 
Kategorio:Municipoj de Tenerifo